CELEX: C2007/095/19
Language: fi
Date: 2007-04-28 00:00:00
Title: Asia C-45/06: Yhteisöjen tuomioistuimen tuomio (viides jaosto) 8.3.2007 (Finanzgericht des Landes Brandenburgin (Saksa) esittämä ennakkoratkaisupyyntö) — Campina GmbH & Co., aiemmin TUFFI Campina emzett GmbH v. Hauptzollamt Frankfurt (Oder) (Maito ja maitotuotteet — Lisämaksu — Vuotuisen tiliselvitysilmoituksen toimittamista koskevan määräajan erittäin vähäinen ylittäminen — Rahamääräinen seuraamus — Asetus (ETY) N:o 536/93, sellaisena kuin se on muutettuna asetuksella (EY) N:o 1001/98 — 3 artiklan 2 kohdan toinen alakohta — Asetus (EY) N:o 1392/2001 — 5 artiklan 3 kohta — Asetus (EY, Euratom) N:o 2988/95 — 2 artiklan 2 kohdan toinen virke — Lievemmän rangaistuksen taannehtivan soveltamisen periaate)

28.4.2007   
            
            
               FI
            
            
               Euroopan unionin virallinen lehti
            
            
               C 95/12
            
         Yhteisöjen tuomioistuimen tuomio (viides jaosto) 8.3.2007 (Finanzgericht des Landes Brandenburgin (Saksa) esittämä ennakkoratkaisupyyntö) — Campina GmbH & Co., aiemmin TUFFI Campina emzett GmbH v. Hauptzollamt Frankfurt (Oder)
   (Asia C-45/06) (1)
   
   (Maito ja maitotuotteet - Lisämaksu - Vuotuisen tiliselvitysilmoituksen toimittamista koskevan määräajan erittäin vähäinen ylittäminen - Rahamääräinen seuraamus - Asetus (ETY) N:o 536/93, sellaisena kuin se on muutettuna asetuksella (EY) N:o 1001/98 - 3 artiklan 2 kohdan toinen alakohta - Asetus (EY) N:o 1392/2001 - 5 artiklan 3 kohta - Asetus (EY, Euratom) N:o 2988/95 - 2 artiklan 2 kohdan toinen virke - Lievemmän rangaistuksen taannehtivan soveltamisen periaate)
   (2007/C 95/19)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht des Landes Brandenburg
   Pääasian asianosaiset
   
      Kantaja: Campina GmbH & Co., aiemmin TUFFI Campina emzett GmbH
   
      Vastaaja: Hauptzollamt Frankfurt (Oder)
   Oikeudenkäynnin kohde
   Ennakkoratkaisupyyntö — Finanzgericht des Landes Brandenburg — Maito- ja maitotuotealan lisämaksun soveltamista koskevista yksityiskohtaisista säännöistä 9 päivänä maaliskuuta 1993 annetun komission asetuksen (ETY) N:o 536/93 (EYVL L 57, 10.3.1993, s. 12) 3 artiklan 2 kohdan toisen alakohdan, sellaisena kuin se on muutettuna asetuksen (ETY) N:o 536/93 muuttamisesta 13 päivänä toukokuuta 1998 annetulla komission asetuksella (ETY) N:o 1001/98 (EYVL L 142, 14.5.1998, s. 22), pätevyys — Yksittäisten tuottajien tuotoksia koskevien vuosittaisten ilmoitusten tekemiselle asetetun määräajan ylittämisen rangaistavuus — Määräajan erittäin vähäinen ylittäminen — Suhteellisuusperiaate
   Tuomiolauselma
   Kansallisen tuomioistuimen on noudatettava lievemmän rangaistuksen takautuvaa soveltamista koskevaa periaatetta, kun sen tehtävänä on määrätä seuraamus yhteisön oikeussääntöjen vastaisesta menettelystä.
   Kun kyseessä on pääasiassa kyseessä olevan kaltaisen määräajan erittäin vähäinen ylittäminen, maito- ja maitotuotealan lisämaksusta annetun neuvoston asetuksen (ETY) N:o 3950/92 soveltamista koskevista yksityiskohtaisista säännöistä 9.7.2001 annetun komission asetuksen (EY) N:o 1392/2001 5 artiklan 3 kohdan mukainen sakkojärjestelmä on lievempi kuin maito- ja maitotuotealan lisämaksun soveltamista koskevista yksityiskohtaisista säännöistä 9.3.1993 annetun komission asetuksen (ETY) N:o 536/93 3 artiklan 2 kohdan toisen alakohdan ensimmäisessä luetelmakohdassa säädetty järjestelmä, sellaisena kuin tämä säännös on muutettuna 13.5.1998 annetulla komission asetuksella (EY) N:o 1001/98.
   
      (1)  EUVL C 154, 1.7.2006.